

# Event Details

- **Event Name**: Sold out – Мароко: От снеговете на Атлас до дюните на Сахара
- **Event Start and End Date**: Mon, 06 Apr, 2026 at 11:00 am – Mon, 13 Apr, 2026 at 12:00 am (+01:00)
- **Event Description**: Тъмнозелени кадифени ливади на фона на аленочервените скали и бели преспи - Мароко през април. Ще имаме невероятния шанс да посетим тази ‘’страна на контрастите’’, когато миграцията на птиците е в разгара си, долините са разцъфнали, а високите върхове все още пазят снежните си шапки.

Травентурия ви кани на едно дългоочаквано пътешествие – нашият първи специализиран тур в Кралство Мароко.

Това не е обикновена туристическа обиколка на „имперските градове“, а приключение, създадено за тези, които искат да пътуват далеч от утъпканите туристически пътеки. 

Маршрутът ни следва класическия „Голям южен кръг“, но с поглед, вперен в небето и скрития живот сред скалите и пясъка. Ще прекосим величествените Високи Атласки планини, ще се спуснем по „Пътя на хилядата касби“, ще изследваме драматичните каньони на юга и ще притихнем пред величието на Ерг Чеби – вратата към Сахара.

Водач на групата е д-р Герджиков – зоолог с богат теренен опит и страстен фотограф. За да бъде преживяването по-пълноценно, групата ще бъде придружена и от доверен местен експерт. Неговата роля е ключова – той ще се грижи не само за логистиката, но и ще ни помогне да разберем контекста на всичко, което виждаме – от местните традиции до скритите тайни на пейзажа.


ПРОГРАМА
📅 Ден 1 (6 април): Маракеш – Вратата към Юга 
Пристигане на летище Менара в Маракеш. След трансфер и настаняване в хотела, ще се потопим в атмосферата на „Червения град“. Ще направим кратка опознавателна разходка преди вечеря, усещайки пулса на този древен търговски център, където историята и хаосът съжителстват в контраст.
Нощувка в Маракеш.

📅 Ден 2 (7 април): Към покрива на Северна Африка (Високи Атлас) (~80 км в път)

Днес оставяме равнините зад гърба си и поемаме нагоре към величествените Високи Атласки планини. Пътят се вие през терасирани полета и традиционни села, където ще направим първите си наблюдения на местните видове птици. С изкачването пейзажът се променя драстично. Целта ни е Укаймеден (2600 м н.в.). През април тук въздухът е кристален, а зелените планински пасища контрастират с остатъците от сняг по високите склонове. Именно около тази снежна линия кипи специфичен живот, който не може да се види никъде другаде.
Вечеря и нощувка в Укаймеден.

Целеви видове за деня: Алжирска Сива сврачка, Домашна кукумявка, Червеногушо коприварче, Едноцветен скорец, Мароканска сврака, Обикновен булбул, Атласка червеноопашка, Домашна овесарка, Син скален дрозд, ендемичният Иберийски Зелен кълвач, Африканска розовокрила чинка, Скално врабче, Червеноклюна гарга, Черно каменарче и Атласка рогата чучулига.

📅 Ден 3 (8 април): Отвъд планината – Пътят към пустинята (~370 км в път)

Ранно тръгване за един от най-зрелищните преходи в Мароко. Ще пресечем легендарния проход Тизи-н-Тичка (2260 м), който ще ни отведе в предсахарския юг. Гледките са спиращи дъха, а на самия проход ще спрем, за да потърсим специфични обитатели на високопланинските храсти. 
Спускайки се на юг, навлизаме в света на глинените крепости и оазисите. Ще преминем през филмовата столица Уарзазат и ще спрем край язовира Мансур Едахби – синьо огледало сред червените скали, което през пролетта гъмжи от водолюбиви птици и мигранти.
Крайната ни точка е Бумалн дю Дадес, разположен в подножието на впечатляващи каньони.
Вечеря и нощувка.

Целеви видове за деня: Атласко коприварче, Белоопашат мишелов, Ястребов орел, Магребско каменарче, Мраморна патица, Червен ангъч, Кокилобегач, Африканска качулата чучулига. 

📅 Ден 4 (9 април): Каменната пустиня и каньоните на юга  (~130 км в път)

Денят е посветен на легендарното трасе Тагдилт. Ще започнем рано, за да изпреварим обедната жега. За нетренираното око това е просто безплодна камениста равнина (хамада), но за природолюбителя това е една от най-богатите екосистеми в Мароко. Тук е царството на чучулигите и видовете, адаптирани към суровите условия.
След това ще потърсим прохлада в близките скалисти каньони, дом на хищни птици и редки видове, обитаващи отвесните стени.

Продължаваме на изток, спирайки в пресъхнали речни корита (вади), за да търсим потайни обитатели на пустинните храсти, преди да достигнем крайната си цел – вратата на пустинята.

Настаняване за две нощувки в района на Мерзуга.
Целеви видове за деня: Червенокръсто каменарче, Текла чучулига, Червеноклюна чинка, Папунякова чучулига, Малка рогата чучулига, Късопръста чучулига и екзотичните Дюпонова и Тъпоклюна чучулига, Сахарска скотоцерка. 

📅 Ден 5 (10 април): Магията на Сахара (Ерг Чеби) (~90 км в път)

Днес ще се събудим в друг свят. Целият ден е посветен на изследване на Ерг Чеби – най-голямата пясъчна дюна в Мароко. Контрастът между златния пясък, черната вулканична скала и зелените оазиси създава уникална мозайка от местообитания. Ще търсим истинските "господари на пустинята", включително емблематичното Пустинно врабче, разхождащо се между краката на камилите. 

Вечеря и нощувка в района на Мерзуга. 
Целеви видове за деня: Кафявоврат гарван, Папунякова чучулига, Пустинно врабче, Африканско пустинно коприварче, Пустинна чучулига, Черноопашата чучулига, Фараонски бухал, Далматински сокол, Кафява тималия, Сенегалска пустинарка, Качулата пустинарка и Египетски козодой.

📅 Ден 6 (11 април): През Анти Атлас и Тодра  (~250 км в път)

Сбогуваме се с дюните и се отправяме към палмовите гори на Рисани – исторически район, където ще потърсим някои много специфични и трудни за откриване видове.
Пътят ни обратно на запад минава през различни пейзажи, за да ни отведе до величественото ждрело на Тодра. Ще вървим под 300-метрови отвесни скали, които почти се докосват над главите ни – място, което спира дъха и предлага отлични условия за наблюдение на скалолюбиви птици.
Вечеря и нощувка в Бумалн дю Дадес.

Целеви видове за деня: Кафява тималия, Магребска чучулига, Далматински сокол, Ястребов орел, Син скален дрозд и Скална лястовица. 

📅 Ден 7 (12 април): Завръщане в Маракеш (~350 км в път)

Дългият път обратно към Маракеш е възможност да осмислим всичко преживяно и да се насладим още веднъж на драматичните геоложки форми на Атласките планини. Ще пресечем отново прохода Тизи-н-Тичка, правейки спирки за снимки и допълнителни наблюдения.

Пристигане в Маракеш късния следобед. Времето ще бъде уплътнено с последни наблюдения в околностите на града или свободна вечер за потапяне в магията на площад Джемаа ел-Фна.
Нощувка в Маракеш.

📅 Ден 8 (13 април): Довиждане, Африка

Трансфер до летището за полет към София.
Големина на групата: минимум 8 души, максимум 14 души 
 Записване

За записване, моля, изпратете мейл на info@traventuria.com, посочвайки:
- Трите имена на латиница и кирилица
- ЕГН
- Тип стая
- Телефонен номер

Цена:
- Ранно записване до 31 декември 2025 г. (5% отстъпка) - 2730.3 лв./1396 евро на човек за споделено настаняване
- Редовна цена: 2875.03 лв/ 1470 евро за споделено настаняване
- Депозит: 391.16 лв./ 200 евро
- Доплащане за настаняване в единична стая - 312.93 лв (160 евро) 


В цената са включени:
✅Транспорт с бусче в Мароко по маршрута на цялата програма
✅ Местен екскурзовод-орнитолог
✅ Наблюдателна разходка с джип 4х4 (Ден 5)
✅ Закуска и вечеря
✅Туристическа застраховка
✅Български екскурзовод по време на пътуването
✅Настаняване в семейни хотели 3* (7 нощувки) 


В цената не са включени:
❌ Самолетни билети - трябва да се закупят след потвърждение от туроператора за събрана група (мин. 8 участници)
❌ Обяд, напитки, друго изхранване
Лични разходи
❌ Плащане

Плащането трябва да бъде направено до 4 работни дни след получаване на ел. фактура от туроператор "Травентурия". Финално плащане - 45 дни преди началото на събитието. 

 Важна информация
**Програмата може да претърпи промени от независещи от туроператора причини.
***При възможност вземете свои бинокъл, определител и полеви дневник.
**** Към днешна дата цената на полет с Ryanair София - Маракеш на 06.04.2026 г. е 104 евро, а на 13.04.2026 г. Маракеш - София 100 евро 

👉 ВАЖНО: Закупуването на самолетни билети трябва да се случи след потвърждение от туроператора, че се е събрал минималният брой участници за екскурзията

 Анулации:
В случай на направен писмен отказ от пътуването, туроператорът удържа следните неустойки:
– след плащане на депозит до 41 дни преди датата на пътуване - 100 лева;
– до 40 дни преди дата на пътуването – стойността на депозита;
– от 39 до 4 дни преди датата на пътуването – 50% от общата стойност на пакета;
– по-малко от 3 дни преди пътуването – 100% от общата стойност на пакета
- **Event URL**: https://allevents.in/marrakesh/sold-out-Мароко-От-снеговете-на-Атлас-до-дюните-на-Сахара/200029481920323
- **Event Categories**: 
- **Interested Audience**: 
  - total_interested_count: 61

## Ticket Details

- **Ticket URL**: http://facebook.com/200029481920323?utm_source=AllEvents.in&utm_medium=event-discovery-platform&utm_campaign=marrakesh-events

## Event venue details

- **city**: Marrakesh
- **state**: MR
- **country**: Morocco
- **location**: Marakech, Maroco
- **lat**: 31.623710193004
- **long**: -7.9890830399808
- **full address**: Marakech, Maroco, Didi Spa, زنقة باب أكنو, مراكش, المغرب, Marrakesh, Morocco

## Event Organizer details

- **affiliate_id**: 2
- **organizer**: Tours With Causes by Traventuria (https://allevents.in/org/tours-with-causes-by-traventuria/1638246)

## Event gallery

- **Alt text**: banner
  - **Image URL**: https://cdn-az.allevents.in/events1/banners/9110d23347f4d9395c7fcd989a245fcd798c9d6d5e071a204750677768e89eec-rimg-w1200-h451-dca77912-gmir?v=1774119363
- **Alt text**: thumbnail
  - **Image URL**: https://cdn-az.allevents.in/events1/banners/7e0a76a1ee7f277fe0d618d1b98572c8532e16faf42b684074a0777b658ef3cf-rimg-w300-h300-dc1a1303-gmir?v=1774119363

## FAQs

- **Q**: When is the event happening?
  - **A:** Mon, 06 Apr, 2026 at 11:00 am (+01:00)
- **Q**: Where is the event happening?
  - **A:** Marakech, Maroco, Didi Spa, زنقة باب أكنو, مراكش, المغرب, Marrakesh, Morocco
- **Q**: Who is organizing the event?
  - **A:** Tours With Causes by Traventuria
- **Q**: What type of event is this?
- **Q**: Where can I find ticket details about Sold out – Мароко: От снеговете на Атлас до дюните на Сахара ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "Sold out – Мароко: От снеговете на Атлас до дюните на Сахара",
        "image": "https://cdn-az.allevents.in/events1/banners/9110d23347f4d9395c7fcd989a245fcd798c9d6d5e071a204750677768e89eec-rimg-w1200-h451-dca77912-gmir?v=1774119363",
        "startDate": "2026-04-06T11:00:00+01:00",
        "endDate": "2026-04-13T00:00:00+01:00",
        "url": "https://allevents.in/marrakesh/sold-out-Мароко-От-снеговете-на-Атлас-до-дюните-на-Сахара/200029481920323",
        "eventStatus": "https://schema.org/EventScheduled",
        "location": {
            "@type": "Place",
            "name": "Marakech, Maroco",
            "address": {
                "@type": "PostalAddress",
                "streetAddress": "Didi Spa, زنقة باب أكنو, مراكش, المغرب",
                "addressLocality": "Marrakesh",
                "addressRegion": "MR",
                "addressCountry": "MA"
            },
            "geo": {
                "@type": "GeoCoordinates",
                "latitude": "31.623710193004",
                "longitude": "-7.9890830399808"
            }
        },
        "eventAttendanceMode": "https://schema.org/OfflineEventAttendanceMode",
        "description": "Тъмнозелени кадифени ливади на фона на аленочервените скали и бели преспи - Мароко през април. Ще имаме невероятния шанс да посетим тази ‘’страна на контрастите’’, когато миграцията на птиците е в разгара си, долините са разцъфнали, а високите върхове все още пазят снежните си шапки.\n\nТравентурия ви",
        "organizer": [
            {
                "@type": "Organization",
                "name": "Tours With Causes by Traventuria",
                "url": "https://allevents.in/org/tours-with-causes-by-traventuria/1638246",
                "description": "Туроператор Травентурия организира и провежда екскурзии  до природни забележителности в България и чужбина. "
            }
        ]
    }
]
```